Krema bil-Mandolina u l-Ġeli
Riċetta ta' Anton B. Dougall Din id-deżerta trid titkessaħ sew qabel ma sserviha. Ingredjenti: 600ml ħalib 150g zokkor 40g cornflour Isfar ta' bajda Essenza tal-vanilla Ftit Maraschino Flieli ta' mandolina Ġeli tal-frawli Metodu: 1. Dewweb il-jelly bi ftit misħun u ilma. Poggi ftit ġo tazza li tkun se sservi fiha. Il-bqija qegħdu ġo dixx u poġġih fil-fridge biex jaqgħad ftit. Qabel ma ddaħħlu fil-fridge trid tkun żgur li l-jelly kesħet. 2. Għamel żewġ flieli mandolina fuq il-jelly li jkun hemm fit-tazza. 3. Ġo kazzola poġġi l-ħalib flimkien maz-zokkor u l-essenza tal-vanilja. Neħħi ftit mil-ħalib u għamlu ġo bieqja żghira. Qiegħed il-kazzola fuq in-nar sakemm tiftaħ tagħli. Trid tagħmel attenzjoni biex il-ħalib ma jagħlix u jfur. Għalhekk kulltant trid taħawwdu. 4. Sadanittant mal-ħalib li jkollok fil-biejqa żid l-isfar tal-bajda u l-cornflour. Ħawwad tajjeb biex il-cornflour idub. 5. Meta t-taħlita tiftaħ tagħli neħħi l-kazzola minn fuq in-nar u żid magħha il-ħalib bil-cornflour. Erġa qiegħed il-kazzola fuq nar baxx u ħawwad il-ħin kollu sakemm it-taħlita tibda taqgħad. Il-krema ma trid tiġi maqgħuda ħafna. 6. Neħħi minn fuq in-nar u żid il-Maraschino. Ħawwad tajjeb. 7. Meta l-jelly li jkun hemm fit-tazza tkun għaqdet, żid ftit minn din il-krema. Fuqha poġġi xi flieli tal-mandolina u erġa għamel ftit krema. Poġġiha fil-fridge. 8. Ftit qabel ma sserviha fil-wiċċ għamel xi ftit mil-jelly li tkun għamilt fid-dixx. 9. Din id-deżerta trid titkessaħ sew qabel ma sserviha. Segwi aktar riċetti fuq il-programm Ta' Kulħadd ma' Christine Delicata kuljum bejn id-9am u nofsinhar u l-programm Insellimlek ma' Sonia Young kuljum bejn it-3pm u l-4:30pm fuq RTK